type: legislation

jurisdiction: Hungary

text:
101/2014. (III. 18.) KE határozata kitüntetés adományozásáról.
Az Alaptörvény 9.  cikk (4)  bekezdés f )  pontja, illetve a  Magyarország címerének és zászlajának használatáról,
valamint állami kitüntetéseiről szóló 2011. évi CCII. törvény 18.  § (1)  bekezdése alapján – a  miniszterelnök
előterjesztésére –
a klasszikus bábművészet hagyományainak megőrzéséért, műveléséért és Debrecen kulturális életének
gazdagításáért
Asbóth Anikó, a debreceni Vojtina Bábszínház igazgatója részére,
a Nádasi Ferenc Gimnázium igazgatóhelyetteseként kimagasló színvonalon, szakmai alázattal végzett munkája
elismeréseként
Ágoston-Vas Ottilia, a Magyar Táncművészeti Főiskola Nádasi Ferenc Gimnáziumának igazgatóhelyettese részére,
több generáció nevelését felölelő kimagasló szakmai pályafutása elismeréseként
Aszódi Klára nyugalmazott óvodapedagógus részére,
a Bethlen Gábor Általános Iskola és Újreál Gimnázium igazgatójaként végzett lelkiismeretes intézményvezetői
munkája elismeréseként
Bánáti István, a Bethlen Gábor Általános Iskola és Újreál Gimnázium igazgatója részére,
polgármesterként végzett lelkiismeretes, példamutató munkája elismeréseként
Bognár József, Úrhida polgármestere részére,
a színészi munka feltételeinek javításáért, a  szolnoki színjátszás felvirágoztatásáért, valamint a  példamutató és
eredményes intézményi gazdálkodásért
Bor Zoltán, a Szolnoki Szigligeti Színház produkciós igazgatója részére,
közel négy évtizedes magas színvonalú, gyermekközpontú pedagógiai és szakmai tevékenysége, valamint két
évtizedes példaértékű intézményvezetői munkája elismeréseként
Böcskei Imre, a Szombathelyi Élelmiszeripari és Földmérési Szakképző Iskola és Kollégium nyugalmazott igazgatója
részére,
a sport- és szabadidős tevékenységek elhivatott népszerűsítéséért, valamint a  diákok és a  lakosság sportéletének
fellendítése érdekében kifejtett áldozatos munkájáért
Csepeli Zsuzsanna, az Óbudai Sport és Szabadidő Nonprofit Kft. ügyvezető igazgatója részére,
a klasszikus színjátszás nemes hagyományainak megőrzéséért és kimagasló színművészi teljesítménye
elismeréseként
Dánielfy Zsolt István, a Debreceni Csokonai Színház színművésze részére,
a négyéves tanítóképzés és a  bolognai rendszerű képzés tanterveinek kialakításában játszott szerepéért, valamint
egyetemi oktató, szervező és tudományos munkája elismeréseként
dr. Donáth Péter, a  Magyar Tudományos Akadémia doktora, az  Eötvös Loránd Tudományegyetem Tanító- és
Óvóképző Karának professor emeritusa részére,
a magyar kultúratörténet területén végzett kiemelkedő munkája elismeréseként
Draskóczy László, a Református Egyház Énekeskönyvi Bizottságának tagja, nyugalmazott pedagógus részére,
az országos közúthálózat használhatósága, illetve a  közlekedésbiztonság javítása érdekében végzett kimagasló
tevékenysége elismeréseként
Duma Viktor, a Magyar Közút Nonprofit Zrt. közúti szolgáltató igazgatója részére,
Salgótarján és térsége érdekében végzett közéleti munkájáért, valamint a  gazdasági társaságok, intézmények és
a civil szervezetek tevékenységének eredményes összehangolásában játszott kiemelkedő szerepéért
Eötvös Mihály Ernő, Salgótarján Megyei Jogú Város alpolgármestere részére,
a magyar népművészet, népi fazekasság terén végzett több évtizedes kimagasló alkotómunkájáért, különösen
a nádudvari fekete kerámiának a több évszázados hagyományokat megtartó, funkcionális megújításáért és ismertté
tételéért
Fazekas Lajos, a Nádudvari Fazekas Ház fazekasa részére,
a Gazdagrét-Törökugrató Általános Iskola intézményvezetőjeként végzett lelkiismeretes munkája elismeréseként
Fretyánné Kozma Éva, a Gazdagrét-Törökugrató Általános Iskola vezetője részére,
a magyar újkori történeti muzeológia kialakításáért, a  magyar múzeumügy fejlesztéséért és a  nemzeti kultúra
gyarapításáért végzett négy évtizedes munkája elismeréseként
Fűrészné Molnár Anikó történész-muzeológus, a Tatabányai Múzeum nyugalmazott címzetes igazgatója részére,
kiemelkedő színvonalú irodalomtörténészi munkája elismeréseként
G. Komoróczy Emőke irodalomtörténész, esszéista részére,
a hazai ércbányászat, valamint a  bányászati tudományos élet és hagyományápolás területén végzett kiemelkedő
tevékenysége, szakmai életútja elismeréseként
dr. Gagyi Pálffy András, az Országos Magyar Bányászati és Kohászati Egyesület ügyvezető igazgatója részére,
iskolaigazgatóként végzett lelkiismeretes munkája elismeréséül
Gazdikné Kasa Csilla, az Ady Endre Általános Iskola igazgatója részére,
a népi kultúra és hagyományok, valamint a népzenei értékek megőrzése érdekében végzett fáradhatatlan munkája
elismeréseként
Gáts Tibor hangszerkészítő, népi iparművész részére,
a lakossági egyetértés megvalósítása, az  élhetőbb környezetet biztosító fejlesztések és az  új munkahelyek
létrehozása érdekében végzett példaértékű tevékenysége elismeréseként
Gódor Lajosné, Dány polgármestere részére,
több évtizedes, áldozatos és kiemelkedő színvonalon végzett tárvezetői munkája elismeréseként
Gréczi István, a Katona József Színház szabótárának vezetője részére,
a közgyűjteményekben őrzött értékek megóvása, gyarapítása és szélesebb körben való megismertetése érdekében
végzett munkája elismeréseként
Gyulai Ivánné, az Óbudai Platán Könyvtár igazgatója részére,
közel három évtizedes kiemelkedő és eredményes szakmai munkája, valamint példamutató vezetői tevékenysége
elismeréseként
dr. Hachbold Attila György, a Bűnügyi Szakértői és Kutatóintézet Hivatalának vezetője részére,
a diák- és tömegsport érdekében végzett fáradhatatlan, példamutató és eredményes nevelő, szervező és
hagyományteremtő tevékenysége elismeréseként
Hajdu Gyula, a Veres Péter Gimnázium testnevelő tanára részére,
a makói József Attila Múzeum igazgatójaként végzett lelkiismeretes munkája, valamint Makó kulturális életében
vállalt szerepe elismeréseként
dr. Halmágyi Pál Gábor nyugalmazott múzeumigazgató részére,
kimagasló színvonalú kőfaragói munkája elismeréseként
Herkules János András, a Reneszánsz Zrt. kőfaragója részére,
meteorológiai területen végzett három évtizedes szakmai munkája, a  veszélyjelző rendszer numerikus
módszereinek világszínvonalú fejlesztése és a  balatoni viharjelzés korszerűsítése terén elért eredményei
elismeréseként
dr. Horváth Ákos, az Országos Meteorológiai Szolgálat Viharjelző Obszervatóriumának igazgatója részére,
az ifjúságot megszólító könyveiért, valamint a napi ige eljuttatásáért sok ezer magyarországi és külhoni magyar hívő
számára
Horváth István Sándor, a Zalalövői Római Katolikus Plébánia plébánosa részére,
a közszolgálatban és a  vízügyi szakterületen végzett több évtizedes eredményes szakmai tevékenysége
elismeréseként
Jakus György, az Országos Vízügyi Főigazgatóság szakértője részére,
kiemelkedő oktató, nevelő, betegségmegelőző és gyógyító, valamint tanszékvezetői munkája, továbbá a  kórházi
akkreditációs bizottság elnökeként kifejtett tevékenysége elismeréséül
dr. Jóri József, a Szegedi Tudományegyetem Általános Orvostudományi Karának egyetemi tanára részére,
a nagycsaládok érdekében végzett fáradhatatlan munkája elismeréseként
Kardosné Gyurkó Katalin, a Nagycsaládosok Országos Egyesületének főtitkára részére,
Kisújszállás fejlesztésével, munkahelyek teremtésével, a  vállalkozások működésének elősegítésével a  lakosság
helyben maradását biztosító munkájáért és a vidék hagyományainak megőrzéséért tett erőfeszítéseiért
Kecze István Róbert, Kisújszállás polgármestere részére,
a Napfény Otthon Alapítvány megalapításáért és vezetéséért, ezáltal az  idősek segítéséért és több mint kétszáz
munkahely megteremtéséért
dr. Komlósi Hajnalka, a Napfény Otthon Kiemelten Közhasznú Alapítvány orvos igazgatója részére,
a magyar gyógyszeripar fejlesztése és a magyar emberek egészségének megőrzése érdekében végzett kiemelkedő
munkája elismeréseként
dr. Kónya Csaba, a Béres Gyógyszergyár Zrt. orvos igazgatója részére,
lelkiismeretes szakmai munkája, valamint tehetséggondozó és közösségépítő tevékenysége elismeréseként
Kopjári István Attila, a Debreceni Egyetem Kossuth Lajos Gyakorló Általános Iskolájának tanára részére,
magas színvonalú oktató- és kutatómunkája, valamint a tudományos élet és a doktori képzés irányításában végzett
kimagasló tevékenysége elismeréseként
Kovács Melinda, a  Magyar Tudományos Akadémia levelező tagja, a  Kaposvári Egyetem Agrár- és
Környezettudományi Karának tanszékvezető egyetemi tanára, az Állattenyésztési Tudományok Doktori Iskolájának
vezetője részére,
Magyarország népszerűsítése, gazdasági teljesítményének határon túli elismertetése, valamint a  külföldről
Magyarországra irányuló befektetések ösztönzése érdekében folytatott tevékenysége elismeréseként
Krahulecz Erzsébet, az Ernst&Young regionális igazgatója részére,
a numizmatika területén végzett közel öt évtizedes szakírói és társadalmi tevékenységének elismeréseként
Leányfalusi Károly nyugalmazott numizmatikus részére,
számos magyar műemléken, egyházi és kulturális épületen végzett rekonstrukciós és restaurációs munkájáért,
valamint kimagasló színvonalú kovács iparművészeti tevékenysége elismeréseként
Lehoczky János kovács iparművész részére,
a Zipernowsky Károly Általános Iskola tanáraként tanítványai, iskolája és Óbuda érdekében hosszú évtizedeken át
végzett áldozatos munkája elismeréseként
Loór Veronika, a  Budapest III. kerületi Zipernowsky Károly Általános Iskola tanítója, a  diákönkormányzat munkáját
segítő pedagógus részére,
a Bács-Kiskun megyei és a Kecskemét városi labdarúgásért és utánpótlás-nevelésért végzett fáradhatatlan munkája
elismeréseként
Losonczy László, a Magyar Labdarúgó Szövetség Bács-Kiskun Megyei Igazgatóságának vezetője részére,
az akvarisztika és a díszhaltenyésztés területén több évtizeden át végzett kiemelkedő munkája elismeréseként
Lukács László akvarista részére,
kimagasló színvonalú lap- és könyvkiadói tevékenysége elismeréseként
Maczó János újságíró részére,
odaadó szakmai és közéleti tevékenységéért, valamint a  felvidéki magyarság és Esterházy János ügyének lelkes
szolgálatáért
Martényi Árpád bányaipari gazdasági mérnök, az Esterházy János Emlékbizottság elnöke részére,
a közösségépítésben, a  szolnoki egyházi oktatás és nevelés felélesztésében, valamint a  megyeszékhely kulturális
életében végzett tevékenységéért
Máthé György, a szolnoki Belvárosi Római Katolikus Plébánia plébánosa részére,
a Weiner Leó Zeneiskola és Zenei Alapfokú Művészeti Iskola és Zeneművészeti Szakközépiskola igazgatójaként
végzett lelkiismeretes intézményvezetői munkája elismeréseként
Mészáros Lászlóné, a Weiner Leó Zeneiskola és Zenei Alapfokú Művészeti Iskola és Zeneművészeti Szakközépiskola
igazgatója részére,
a hazai értéken alapuló, keresztény szellemiségű oktatásban és nevelésben, valamint az  azzal összefüggő
intézményvezetési és -fejlesztési feladatokban elért eredményeinek elismeréseként
Mihalina László Mihály, a  Mezőtúri Református Kollégium, Gimnázium, Szakközépiskola, Általános Iskola és Óvoda
főigazgatója részére,
Hódmezővásárhely fejlődéséért, megújulásáért végzett kiemelkedő színvonalú munkája elismeréseként
Mucsi László, Hódmezővásárhely Megyei Jogú Város Polgármesteri Hivatala Városfejlesztési és Üzemeltetési
Irodájának irodavezetője részére,
testnevelő tanárként végzett példamutató szakmai munkájáért, diákjainak kiemelkedő országos eredményeiért,
valamint Kiskunfélegyháza sportéletében vállalt szerepéért
Nagy Ferenc, a kiskunfélegyházi Móra Ferenc Gimnázium testnevelő tanára részére,
pedagógiai és intézményvezetői tevékenysége, valamint az  országos kollégiumi szakmai fejlesztő központ
kialakításában elért eredményei elismeréseként
Nagy Kálmán, a székesfehérvári József Attila Középiskolai Kollégium igazgatója részére,
a magánjogi kodifikáció területén szerzett elévülhetetlen érdemei elismeréseként
dr. Nemes András, a  Közigazgatási és Igazságügyi Minisztérium Magánjogi és Igazságügyi Kodifikációs Főosztálya
Polgári Jogi Kodifikációs Osztályának nyugalmazott szakmai tanácsadója részére,
példamutató nevelőmunkája, valamint a tehetséggondozás területén folytatott tevékenysége elismeréseként
Nikolényi Gábor, a Szegedi Tudományegyetem Ságvári Endre Gyakorló Gimnáziumának nyugalmazott tanára részére,
kimagasló előadóművészi teljesítménye elismeréseként
ifj. Ökrös Tibor előadóművész, prímás részére,
iskolaigazgatóként végzett lelkiismeretes intézményvezetői munkája elismeréseként
Palánczné Németh Zsuzsanna, az Újbudai Speciális Szakiskola igazgatója részére,
a közjog terén végzett kiemelkedő kutatói és oktatói munkája, valamint a  nemzetközi tudományos kapcsolatok
fejlesztése érdekében végzett tevékenysége elismeréseként
dr. Pásztorné dr. Erdős Éva PhD egyetemi docens, a  Miskolci Egyetem Állam- és Jogtudományi Karának intézeti
tanszékvezetője, fejlesztési és gazdasági dékánhelyettese részére,
Csurgó életében kifejtett több évtizedes önzetlen és fáradhatatlan tevékenysége elismeréseként
Peti József, a Csurgó-Székelykeresztúr Alapítvány kuratóriumi elnöke részére,
a határon túli magyarságért, valamint a magyar szellemi örökség megőrzése érdekében végzett közösségteremtő
tevékenysége elismeréseként
Petrovics Sándor egyéni vállalkozó, autóvillamossági szerelő, a Tóth Ilonka Szülőhazáért Alapítvány elnöke részére,
igazgatóként végzett lelkiismeretes intézményvezetői munkája elismeréseként
Prőhléné Hehl Éva, a Teleki Blanka Általános Iskola igazgatója részére,
a gyimesi népzene és néptánc magyarországi és nemzetközi megismertetése, példaértékű gyűjtőmunkája, valamint
a gyimesi csángóság körében a zenei hagyományok továbbéltetésének segítése érdekében végzett tevékenysége
elismeréseként
Sára Ferenc koreográfus, néptánc- és népzenekutató részére,
példaértékű és eredményes településvezetői tevékenysége elismeréseként
Schmidt Jenő, Tab polgármestere, a Települési Önkormányzatok Országos Szövetségének elnöke részére,
a műszaki kutatásban, a tudományos tevékenységben, új, innovatív energetikai eljárások bevezetésében, valamint
a műszaki felsőoktatásban vállalt szerepe elismeréseként
dr. Seidl Gábor Sándor, a Francia Műszaki és Tudományos Tájékoztatási Központ nyugalmazott igazgatója részére,
a Weöres Sándor centenáriumi év programsorozatának megvalósításában irodalomtörténészként végzett
kiemelkedő munkája elismeréseként
dr. Steinert Ágota irodalomtörténész, nyugalmazott szerkesztő részére,
kiemelkedő oktatásszervező, valamint a  kulturális-közművelődés és a  felnőttoktatás területén végzett kimagasló
oktatói munkája elismeréseként
Szabóné dr. Molnár Anna, az Eötvös Loránd Tudományegyetem Pedagógiai és Pszichológiai Kara Neveléstudományi
Intézetének nyugalmazott egyetemi docense részére,
több évtizedes újságírói munkássága, valamint a  természeti környezetet hitelesen bemutató szerkesztői-rendezői
munkája elismeréseként
Szegedi László, a Veszprém Televízió igazgató-főszerkesztője részére,
polgármesterként végzett lelkiismeretes, példamutató munkája elismeréseként
Szegvári Ernőné, Kiszombor polgármestere részére,
az irányításával végzett kimagasló színvonalú kőfaragói munka elismeréseként
Szénási József, a Reneszánsz Zrt. kőfaragó igazgatója részére,
a csángóság fennmaradása és a csángó kultúra érdekében végzett több évtizedes tevékenysége elismeréseként
Szőcs Anna, a Konzultánia Kft. konferencia- és rendezvényszervezője részére,
a Tápió-mente népdalainak és népzenéjének feldolgozásáért és népszerűsítéséért, valamint zenepedagógiai és
előadóművészi tevékenysége elismeréseként
Terék József, a tápiószentmártoni Földváry Miklós Alapfokú Művészetoktatási Intézmény zenetanára, előadóművész,
zeneszerző részére,
kimagasló munkája, példás életútja, valamint eredményes polgármesteri tevékenysége elismeréseként
Tóth József, Halmaj polgármestere részére,
több évtizedes pedagógusi munkássága, valamint a  természeti környezetet hitelesen ábrázoló művészi munkája
elismeréseként
Valaczkai Erzsébet tanár, festőművész részére,
elhivatott népművelő és közösségépítő tevékenységéért, valamint Gencsapáti és térsége határon inneni és túli
kulturális értékeinek megőrzése érdekében kifejtett munkájáért
Varga Albin, a Gencsapáti Művelődési Ház igazgatója részére,
a mozgáskorlátozottak érdekében végzett több évtizedes, kimagasló színvonalú és eredményes nevelőedzői
munkája és oktatói tevékenysége elismeréseként
Varjasné dr. Kovács Edit, a Mozgásjavító Általános Iskola, Szakközépiskola, Egységes Gyógypedagógiai Módszertani
Intézet és Diákotthon úszóedzője részére,
eredményes igazgatói és zenetanári munkája, valamint kiemelkedő karmesteri és kürtművészi pályafutása elismeréseként
Vágó János művésztanár, karmester, kürtművész, a Péczely Attila Alapfokú Művészetoktatási Intézmény igazgatója
részére,
az egészségügyi közgazdaságtan területén végzett kiemelkedő tudományos kutatómunkája és szakmai
tevékenysége elismeréseként
dr. Várhelyi Krisztina nyugalmazott közgazdász részére,
kimagasló színvonalú táncművészeti munkája, valamint igazgatói és együttesépítő tevékenysége elismeréseként
Vincze Balázs, a Pécsi Nemzeti Színház – Pécsi Balett tagozatvezető igazgatója, magántáncosa részére,
a családsegítés és a gyermekvédelem területén hosszú évek óta magas színvonalon végzett tevékenysége elismeréseként
Zanáné Haleczky Katalin, az Óbudai Családi Tanácsadó és Gyermekvédelmi Központ vezetője részére,
kimagasló társadalmi tevékenysége, valamint a  kortárs magyar festészet terén végzett több mint négy évtizedes
munkája elismeréseként
Zöld Anikó festőművész részére a
MAGYAR ARANY ÉRDEMKERESZT
 polgári tagozata; az integrált emberi erőforrás-gazdálkodás korszerűsítéséért, a rendészeti vezetőképzés átalakításáért és színvonalas
működtetéséért, valamint a rendészeti szakképzés és felnőttképzés megújításáért
dr. Bokodi Márta Etelka rendőr alezredes, a  Belügyminisztérium Oktatási, Képzési és Tudományszervezési
Főigazgatóságának szakreferense, szenior tréner részére,
közel három évtizedes, kimagasló szakmai hozzáértéssel végzett tevékenysége, példaértékű szervező és irányító
munkája elismeréseként
Erdős István tűzoltó ezredes, a Belügyminisztérium Nemzetközi Főosztályának vezetője részére,
közel két évtizedes kiemelkedő szakmai tevékenysége, számos alkalommal bizonyított elhivatottsága és
szakértelme elismeréseként
Forró Csaba tűzoltó őrnagy, a  Komárom-Esztergom Megyei Katasztrófavédelmi Igazgatóság, Tatabányai
Katasztrófavédelmi Kirendeltsége Tatabányai Hivatásos Tűzoltó-parancsnokságának szolgálatparancsnoka részére,
a büntetés-végrehajtási szakterületen több mint három évtizeden át végzett példamutató szolgálatteljesítése
elismeréseként
Koncz Klára Rózsa büntetés-végrehajtási ezredes, a  Büntetés-végrehajtás Országos Parancsnoksága Gazdasági
Társaságok Főosztályának vezetője részére,
közel két évtizedes példamutató szolgálati tevékenysége elismeréseként
dr. Vas Gizella Zsuzsanna rendőr ezredes, az  Országos Rendőr-főkapitányság Rendészeti Főigazgatósága
Határrendészeti Főosztályának vezetője részére a
MAGYAR ARANY ÉRDEMKERESZT
 katonai tagozata kitüntetést adományozom. Budapest, 2014. március 7.
Áder János s. k.,
 köztársasági elnök


text:
108/2003. (VII. 1.) KE határozata a Gazdasági Versenyhivatal Versenytanácsa tagjának kinevezéséről.
A tisztességtelen piaci magatartás és a versenykorlátozás tilalmáról szóló 1996. évi LVII. törvény 38. §-ának
(1) bekezdésében foglalt jogkörömben, a Gazdasági Versenyhivatal elnökének javaslatára, dr. Tóth Tihamért 2003.
július 1-jei hatállyal, hatévi időtartamra, kinevezem a Gazdasági Versenyhivatal Versenytanácsának tagjává.
Budapest, 2003. június 25. Mádl Ferenc s. k.,
a Köztársaság elnöke


text:
421/2009. (X. 29.) OVB határozata.  Az Országos Választási Bizottság – 2009. október 21-én megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva a dr. G. K. és a dr. F. J.
magánszemélyek által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729). Indokolás I. A beadványozók 2009. szeptember 28-án aláírásgyűjtő ív mintapéldányát nyújtották be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továbbiakban: Nsztv.)
2. § szerinti hitelesítés céljából. Az aláírásgyűjtő íven a következő kérdés szerepelt:
„Egyetért-e azzal, hogy az Országgyűlés alkosson törvény arról, hogy az Alkotmánybíróságnak – a törvényben
meghatározott feltételek szerint – minden évben a Magyar Közlönyben jelentést kell közzé tennie a megelőző évben általa
befejezett és folyamatban levő ügyek számáról?”. Az Országos Választási Bizottság megállapítja, hogy a beadványban megfogalmazott kérdés ellentétben áll a Magyar
Köztársaság Alkotmányáról szóló 1949. évi XX. törvény (a továbbiakban: Alkotmány) 2. § (1) bekezdésében
megfogalmazottakkal, mely szerint „A Magyar Köztársaság független, demokratikus jogállam”. A Bizottság megítélése
szerint a kezdeményezés érinti a fenti alkotmányos rendelkezésből levezethető hatalommegosztás elvét. A kérdésben
tartott eredményes népszavazás olyan törvényhozási kötelezettséget róna az Országgyűlésre, mely a jelentéstételi
kötelezettség miatt eltolná a hatalmi ágak közötti egyensúlyt az Alkotmánybíróság és az Országgyűlés viszonylatában.
A Bizottság álláspontja szerint a kezdeményezés a hatalommegosztás alkotmányos alapelvét érinti, így a kérdés
alapján tartott eredményes népszavazás az Alkotmány módosítását eredményezné. Az Alkotmánybíróság
következetes gyakorlata alapján azonban az Alkotmány módosítására csak az Országgyűlés jogosult, népszavazás
közvetetten sem vonhatja el az Országgyűlés alkotmányozó hatáskörét [2/1993. (I. 22.) AB, 25/1999. (XI. 22.) AB,
28/1999. (VII. 7.) AB, 40/1999. (XII. 21.) AB, 50/2001. (XI. 22.) AB, 48/2003. (X. 27.) AB határozatok].
A Bizottság álláspontja szerint a kérdés továbbá nem felel meg az Nsztv 13. § (1) bekezdésében megfogalmazott
egyértelműség követelményének. A népszavazásra feltenni kívánt kérdésnek mind a jogalkotó, mind az állampolgár
számára világosnak, egyféleképpen értelmezhetőnek kell lennie. Szükséges a feltenni kívánt kérdés esetében, hogy
arra egyértelműen igennel vagy nemmel lehessen válaszolni. A Bizottság megítélése szerint a kérdés megtévesztő, ugyanis azt a látszatot kelti, mintha az Alkotmánybíróságnak
jelenleg nem lenne a tevékenységével kapcsolatos közzétételi kötelezettsége. Az elektronikus
információszabadságról szóló 2005. évi XC. törvény (a továbbiakban: Eitv.) 3. § (1) bekezdés a) pontja értelmében
a törvény 6. § szerinti közzétételi listákon meghatározott adatait az Alkotmánybíróság Hivatala saját honlapján – ha
törvény másként nem rendelkezik – közzéteszi. A fentiekre való tekintettel a kérdés megfogalmazása nem felel meg az
egyértelműség követelményének, ugyanis az megtévesztő a választópolgár számára.
Az Nsztv. 10. § b) és c) pontjai szerint az Országos Választási Bizottság megtagadja az aláírásgyűjtő ív hitelesítését, ha
a kérdésben nem lehet országos népszavazást tartani, valamint ha annak megfogalmazása nem felel meg
a törvényben foglalt követelményeknek. Tekintettel arra, hogy a kezdeményezés az Alkotmány burkolt módosítására
irányulna, valamint nem felel meg az egyértelműség követelményének, az Országos Választási Bizottság a rendelkező
részben foglaltak szerint határozott. II. A határozat az Alkotmány 2. § (1) bekezdésén, az Nsztv. 2. §-án, 10. §-ának b) és c) pontján, a 13. § (1) bekezdésén, az
Eitv. 3. § (1) bekezdés a) pontján, 6. §-án, a jogorvoslatról szóló tájékoztatás a Ve. 130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
23/2015. (XII. 4.) NGM utasítása a Nemzetgazdasági Minisztérium kötelezettségvállalási és utalványozási szabályzatáról.
Az államháztartásról szóló 2011. évi CXCV. törvény 10. § (5) bekezdése és 28. § (1) bekezdése, az államháztartásról szóló törvény
végrehajtásáról szóló 368/2011. (XII. 31.) Korm. rendelet 13. § (2) bekezdés a) pontja, valamint 1. mellékletének 14. pontja alapján
–  figyelemmel a  Kormány tagjainak feladat- és hatásköréről szóló 152/2014. (VI. 6.) Korm. rendelet 90.  § 2.  pontjában és
a  jogalkotásról szóló 2010. évi CXXX. törvény 23. § (4) bekezdés c) pontjában foglaltakra is – a Nemzetgazdasági Minisztérium
kötelezettségvállalási és utalványozási rendjére a következő utasítást adom ki:
1. § A  Nemzetgazdasági Minisztérium kötelezettségvállalási és utalványozási szabályzatát (a továbbiakban: szabályzat)
az 1. mellékletben foglaltak szerint határozom meg.
2. § Ez az utasítás a közzétételét követő napon lép hatályba.
3. § Ezen utasítás rendelkezéseit a folyamatban lévő ügyekben is alkalmazni kell, továbbá ezen utasítás hatálybalépését
megelőzően a központi kezelésű előirányzatok esetén a kötelezettségvállalást, a teljesítésigazolást és kifizetést ezen
utasítás szerint tett kötelezettségvállalásnak és kifizetésnek kell tekinteni.
4. § A nemzetgazdasági miniszter irányítása alá tartozó központi kezelésű előirányzatok kezeléséről és felhasználásáról
szóló 5/2015. (III. 18.) NGM utasítás a következő 1/A. §-sal egészül ki:
„1/A. § Ezen utasítás hatálya nem terjed ki a Kvtv. 1. mellékletébe sorolt XV. Nemzetgazdasági Minisztérium fejezetbe
sorolt, a nemzetgazdasági miniszter irányítása alá tartozó központi kezelésű előirányzatokra.”
5. § Hatályát veszti a Nemzetgazdasági Minisztérium kötelezettségvállalási és utalványozási szabályzatáról szóló 22/2013.
(XI. 22.) NGM utasítás.
Varga Mihály s. k.,
 nemzetgazdasági miniszter


text:
1098/2014. (III. 4.) Korm. határozata a Magyar Nyelvstratégiai Intézet létrehozásával kapcsolatos intézkedésekről.
1. A  Kormány egyetért a  magyar nyelvi örökség föltárása, a  nyelv és azzal összefüggésben a  kultúra mind mélyebb
megismerésére, ápolására, gondozására és fejlesztésére és egyes állami feladatok ellátására hivatott Magyar
Nyelvstratégiai Intézet (a továbbiakban: Intézet) 2014. április 1-jei hatállyal történő létrehozásával.
2. A Kormány felhívja
a) a Miniszterelnökséget vezető államtitkárt, hogy az Intézet alapító okiratát készítse elő;
Felelős: Miniszterelnökséget vezető államtitkár
Határidő: 2014. április 1.
b) a nemzetgazdasági minisztert, hogy – a  Miniszterelnökséget vezető államtitkárral együttműködve  –
az  Intézet 2014.  évi működéséhez szükséges költségvetési forrás biztosítása érdekében tegye meg
a szükséges intézkedéseket;
Felelős: nemzetgazdasági miniszter
Miniszterelnökséget vezető államtitkár
Határidő: 2014. április 1. c) a nemzetgazdasági minisztert és a  Miniszterelnökséget vezető államtitkárt, hogy a  2015.  évi központi
költségvetésről szóló törvény előkészítése során gondoskodjanak arról, hogy az  Intézet 2015.  évi
működéséhez szükséges forrás a  Miniszterelnökség fejezetben, külön költségvetési cím alatt rendelkezésre
álljon;
Felelős: nemzetgazdasági miniszter
Miniszterelnökséget vezető államtitkár
Határidő: a 2015. évi központi költségvetés tervezésével egyidejűleg
d) a közigazgatási és igazságügyi minisztert, hogy gondoskodjon arról, hogy a  Miniszterelnökségen,
a  minisztériumokban, az  igazgatási és az  igazgatás jellegű tevékenységet ellátó központi költségvetési
szerveknél foglalkoztatottak létszámáról szóló 1166/2010. (VIII. 4.) Korm. határozatban az  Intézet 20  fős
létszámát 2014. április 1. napjától a Miniszterelnökség létszáma tartalmazza.
Felelős: közigazgatási és igazságügyi miniszter
Határidő: 2014. április 1.
3. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1210/2012. (VI. 26.) Korm. határozata a mecseki uránbányászat újraindításáról.
A Kormány felhívja 1. az állami vagyon felügyeletéért való felelősségi körében eljáró nemzeti fejlesztési minisztert, hogy a 2. pontban
foglaltak teljesítése érdekében gondoskodjon a külföldi tulajdonú Wildhorse Energy Limited Australia által alapítandó
vegyesvállalatban a magyar állam tulajdonában lévő Mecsek-Öko Környezetvédelmi Zrt., a Mecsekérc
Környezetvédelmi Zrt. és – jelképes értékkel – az MVM Magyar Villamos Művek Zrt. (a továbbiakban: MVM Zrt.), illetve
az MVM Zrt. döntése alapján a Paksi Atomerőmű Zrt. részvételéről;
Felelős: nemzeti fejlesztési miniszter Határidő: 2012. július 15.
2. az állami vagyon felügyeletéért és a bányászati ügyekért való felelősségi körében eljáró nemzeti fejlesztési minisztert,
hogy az 1. pontban meghatározott vegyesvállalat útján gondoskodjon a mecseki uránbányászat újraindításának
gazdaságossági, egészségügyi, társadalmi, valamint – környezetvédelmi szervezetek bevonásával – környezetvédelmi
és természetvédelmi szempontú megvalósíthatóságát, a kitermeléshez szükséges feltételeket, továbbá az uránérc
egyéb értékes nyersanyag-tartalmát megvizsgáló tanulmány elkészítéséről; Felelős: nemzeti fejlesztési miniszter
Határidő: 2012. október 15. 3. az állami vagyon felügyeletéért és a bányászati ügyekért való felelősségi körében eljáró nemzeti fejlesztési minisztert,
a gazdaságpolitikáért való felelősségi körében eljáró nemzetgazdasági minisztert, a környezetvédelemért való
felelősségi körében eljáró vidékfejlesztési minisztert, valamint az egészségügyért való felelősségi körében eljáró
emberi erőforrások miniszterét, hogy a 2. pont szerinti tanulmány eredményéről, valamint – amennyiben a mecseki
uránbányászat újraindítása a 2. pont szerinti tanulmány alapján gazdaságos – ezzel összefüggésben a Mecsek-Öko
Környezetvédelmi Zrt., továbbá a Mecsekérc Környezetvédelmi Zrt. a további beruházáshoz szükséges
vagyonelemeinek az 1. pont szerinti vegyesvállalatba mint leendő bányavállalkozóba történő bevonásáról készítsen
előterjesztést a Kormány részére. Felelős: nemzeti fejlesztési miniszter
nemzetgazdasági miniszter vidékfejlesztési miniszter emberi erőforrások minisztere Határidő: a 2. pont teljesítését követő 30 napon belül
Orbán Viktor s. k.,
miniszterelnök


text:
11/2012. (IX. 11.) PSZÁF rendelete a befektetési alapkezelők panaszkezelésére vonatkozó szabályokról.
A befektetési alapkezelőkről és kollektív befektetési formákról szóló 2011. évi CXCIII. törvény 152. § (2) bekezdés a) pontjában
kapott felhatalmazás alapján, a Pénzügyi Szervezetek Állami Felügyeletéről szóló 2010. évi CLVIII. törvény 21. § n) pontjában
meghatározott feladatkörömben eljárva a következőket rendelem el: Panaszkezelés
1. § (1) A befektetési alapkezelő (a továbbiakban: szolgáltató) köteles az ügyfélnek a szolgáltató – szerződéskötést megelőző,
vagy a szerződés megkötésével, a szerződés szolgáltató részéről történő teljesítésével, valamint a szerződéses
jogviszony megszűnésével, illetve azt követően a szerződést érintő jogvita rendezésével összefüggő – tevékenységét
vagy mulasztását érintő kifogását (a továbbiakban: panasz) teljeskörűen kivizsgálni és megválaszolni.
(2) Amennyiben a panasz kivizsgálásához a szolgáltatónak az ügyfélnél rendelkezésre álló további – így különösen
az ügyfél azonosításához, a panasszal érintett jogviszonnyal kapcsolatos – információra van szüksége, úgy
haladéktalanul felveszi az ügyféllel a kapcsolatot, és beszerzi azokat.
(3) A szolgáltató lehetővé teszi, hogy az ügyfél az írásbeli panasz benyújtásához – a Pénzügyi Szervezetek Állami
Felügyelete (a továbbiakban: Felügyelet) honlapján közzétett – formanyomtatványt alkalmazhasson. A szolgáltató
a honlapján az ügyfelek számára elérhetővé teszi a formanyomtatványt. A szolgáltató köteles az egyéb formában
benyújtott írásbeli panaszt is befogadni. 2. § (1) Amennyiben az ügyfél az írásbeli panaszát nem a panaszkezelési szabályzatban meghatározott panaszkezeléssel
foglalkozó szervezeti egység címére küldi meg, vagy ha az írásbeli panaszt a szolgáltató valamely ügyfélforgalom
számára nyitva álló helyiségében nem a panaszkezelésre kijelölt ügyintézőnek adja át, úgy a szolgáltató a beérkezést
követően haladéktalanul továbbítja a panaszt a panaszkezeléssel foglalkozó szervezeti egysége részére.
(2) A szolgáltató a valamely ügyfélforgalom számára nyitva álló helyiségében személyesen leadott írásbeli panasz esetén
az ügyfelet tájékoztatja a panaszt a továbbiakban kezelő szervezeti egység elérhetőségéről.
(3) Amennyiben az ügyfél szóbeli panaszát nem a panaszkezelésre kijelölt ügyintézőnél terjeszti elő, a szolgáltató köteles
az ügyfelet tájékoztatni a panaszt a továbbiakban kezelő szervezeti egység elérhetőségéről.
Válaszadási kötelezettség 3. § (1) A szolgáltató a panaszok kivizsgálását követően köteles olyan választ adni, amelyben részletesen kitér a kifogás teljes
körű kivizsgálásának eredményére, a panasz rendezésére vagy megoldására vonatkozó intézkedésre, illetve a panasz
elutasítása esetén az elutasítás indokára. (2) A szolgáltató a panasz kivizsgálásának eredményéről történő tájékoztatást pontos, közérthető és egyértelmű
indokolással látja el, amely indokolás – a panasz tárgyától függően – tartalmazza a vonatkozó szerződési feltétel
pontos szövegét és hivatkozik az ügyfélnek küldött elszámolásokra, valamennyi, a szerződéses jogviszony alatt
teljesített egyéb tájékoztatásra, továbbá a panasz elutasítása esetén arra, hogy a panasz és a panaszkezelés álláspontja
szerint a) a Pénzügyi Szervezetek Állami Felügyeletéről szóló 2010. évi CLVIII. törvény fogyasztóvédelmi rendelkezései
megsértésének kivizsgálására, vagy b) a szerződés létrejöttével, érvényességével, joghatásaival és megszűnésével, továbbá szerződésszegéssel és
annak joghatásaival kapcsolatos jogvita rendezésére irányult. (3) Az ügyfelet tájékoztatni kell arról, hogy
a) a (2) bekezdés a) pontja esetében a fogyasztóvédelmi eljárás a Felügyeletnél kezdeményezhető az 1. melléklet
IV. pont a) pontjában meghatározott elérhetőségen, b) a (2) bekezdés b) pontja esetében az ügyfél döntése alapján az 1. melléklet IV. pont b) pontjában meghatározott
elérhetőségen a Pénzügyi Békéltető Testülethez vagy a polgári perrendtartás szabályai szerint bírósághoz
fordulhat. (4) Amennyiben a szolgáltató álláspontja szerint a panasz a (2) bekezdésnek mind az a), mind a b) pontját érinti, akkor az
ügyfelet tájékoztatni kell arról, hogy a panaszban foglaltak mely része tartozik a (2) bekezdés a) pontja, illetve
a (2) bekezdés b) pontja körébe, és ennek megfelelően mely panaszrésszel melyik hatósághoz vagy szervhez fordulhat.
(5) A szolgáltató (3)–(4) bekezdésben foglalt tájékoztatást figyelemfelhívásra alkalmas módon teszi meg.
(6) A szolgáltató válaszát oly módon küldi meg az ügyfél részére, amely alkalmas annak igazolására, hogy a szolgáltató
a küldeményt kinek a részére küldte meg, emellett kétséget kizáróan igazolja a küldemény elküldésének tényét és
időpontját is. Jegyzőkönyv 4. § (1) A szolgáltató a befektetési alapkezelőkről és kollektív befektetési formákról szóló 2011. évi CXCIII. törvény
(a továbbiakban: Batv.) 8. melléklet 4. és 5. pontja szerinti jegyzőkönyvet az 1. mellékletnek megfelelően rögzíti.
(2) A szolgáltató a Batv. 8. melléklet 4. és 5. pontja szerinti jegyzőkönyvet a 3. § (6) bekezdésében meghatározott módon
küldi meg az ügyfél részére. Nyilvántartás 5. § (1) A szolgáltató a Batv. 8. mellékletének 9. pontja szerinti nyilvántartását úgy köteles kialakítani, hogy abból a válaszadási
határidő egyértelműen megállapítható legyen. (2) A nyilvántartásnak alkalmasnak kell lennie arra, hogy a szolgáltató
a) a panaszokat azok témája szerint csoportosíthassa; b) a panasz okát képező tényeket és eseményeket feltárhassa és azonosíthassa;
c) megvizsgálhassa, hogy a b) pontban rögzített tények és események hatással lehetnek-e más eljárásra vagy
termékre, szolgáltatásra; d) eljárást kezdeményezhessen a feltárt, b) pontban rögzített tények és események korrekciójára;
e) összefoglalhassa az ismétlődő vagy rendszerszintű problémákat, a jogi kockázatokat.
Panaszkezelési szabályzat 6. § (1) A panaszkezelési szabályzatot az 1. mellékletben foglalt szerkezeti, formai követelményeknek megfelelően, legalább
az 1. mellékletben szereplő tartalmi elemekkel kell elkészíteni.
(2) A szolgáltató a panaszkezelési szabályzatát jól láthatóan, figyelemfelhívásra alkalmas módon teszi közzé.
Tájékoztatás a panaszkezelést megelőzően és annak folyamán 7. § (1) A szolgáltató köteles az ügyfél részére a panaszkezeléssel összefüggésben az e rendeletben foglaltak szerint
tájékoztatást adni, ennek során egyszerű nyelvezetet használni és kerülni a jogi szakkifejezések indokolatlan
használatát.
(2) Szóbeli panasz esetén – ha a panasz azonnali kivizsgálása nem lehetséges vagy az nem vezet eredményre –
a szolgáltató köteles az ügyféllel közölni a panasz azonosítására szolgáló adatokat.
Záró rendelkezések 8. § Ez a rendelet 2013. január 1-jén lép hatályba.
Dr. Szász Károly s. k.,
a Pénzügyi Szervezetek Állami Felügyeletének elnöke